Valisin peekoni ja mozzarellaga salati, võtsin hulga puuvilju ja Sõdur, Mäkist kõht ikka veel täis, võttis jogurtit ja pannkooke, mida moosiga külmalt süüa. Ja  tõesti-tõesti - hotellis sööma asudes selgus, et siin ei suudeta isegi salatit teha:S Kirjade järgi värskest peasalatist ja basiilikust salatipõhi ei sisaldanud ei salatit ega basiilikut, see oli mingi imelik tugeva maitsega roheline ollus, mida ma süüa ei suutnudki lõpuks. Liha oli Royal Canini maitsega, läks ka prügikasti. Grillitud seened olid nagu vett täis svamm, oleksin peaaegu oksele hakanud. Kogu sellest kupatusest kõlbasid süüa saiakuubikud ja mozzarella. Ülejäänud läks prügikasti. Õnneks on puuviljad head  ja pannkoogid on täitsa pannkookide moodi, kuigi ma ei saa aru, kuidas nad need nii paberõhukeseks saavad.